NewDelhi : भाजपा महासचिव राम माधव ने कहा कि जिन लोगों के नाम असम की एनआरसी लिस्ट से काट दिये गये हैं, उन्हें वापस उनके देश भेज दिया जायेगा. दुनिया का कोई भी देश अवैध प्रवासियों को बर्दाश्त नहीं करता, लेकिन भारत राजनीतिक कारणों से अवैध प्रवासियों के लिए धर्मशाला बन गया है. राम माधव एनआरसी: डिफेंडिंग दि बॉर्डर्स, सेक्युरिंग दि कल्चर विषय पर आयोजित सेमिनार में सोमवार को बोल रहे थे. हालांकि सेमिनार में मौजूद असम के मुख्यमंत्री सर्बानंदा सोनोवाल ने कहा कि एनआरसी को भारत के अंदर ही लागू किया जायेगा. इस क्रम में सोनोवाल ने कहा कि भारत के वास्तविक नागरिकों को उनकी नागरिकता साबित करने का पूरा मौका मिलेगा. नागरिकता साबित हो जाने के बाद उनके नाम एनआरसी के फाइनल लिस्ट में शामिल किये जायेंगे.